कंफेडेरेशन आॅफ आॅल इंडिया ट्रेडर्स (कैट) के महासचिव प्रवीण खंडेलवाल के मुताबिक, इस बार कारोबार में गिरावट दर्ज हुई। कैट ने इस साल 40 फीसद कम कारोबार का दावा किया है और इसके लिए मंहगाई और आॅनलाइन खरीदारी को जिम्मेदार ठहराया है। खंडेलवाल ने कहा-बहुराष्ट्रीय आॅनलाइन मार्केटिंग कंपनियों ने खुदरा विक्रेताओं को तगड़ी चोट पहुंचाई है। जबकि भागीरथ पैलेस के लाइटिंग कारोबारी राकेश सैनी का कहना है कि डॉलर के मुकाबले रुपए में लगातार गिरावट से स्थिति खराब हुई। लंबी लड़ी और झालरों का कारोबारा सबसे ज्यादा प्रभावित हुआ। क्योंकि ये पूरी तरह आयातीत होते हैं। दूसरी ओर बहुत से कच्चा माल पर भी शुल्क बढ़ने के कारण घरेलू उद्योगों ने भी सामान के दाम बढ़ा दिए। ई-कॉमर्स कंपनियों ने कई देसी ब्रांड के साथ समझौता कर बड़ी छूट देने की पेशकश की है।